R A T I 0. 299 



seel eum potius , qui tanquam commilito viam Vobis monstret. Nostrum 

 enim est, Academiae huius inclytae gloriam quantum in nobis est sustinere; 

 nostrum est , Anatomiam et Physiologiam ita colere , ut iis , quae disci- 

 plinae ratio postulat , satisfecisse censendi simus ; postremo nostrum est , 

 Albini et Boerhavii memoriam non dedecore afficere. Si maiorem disci- 

 plinarum complexum suspicitis , eo magis vestra refert , brevi , quod Vobis 

 concessum est, temporis spatio rectissime uti. Non nisi patientia indefessa 

 et ardore assiduo interiores disciplinarum loci cognosci possunt. Quam- 

 obrem etiam atque etiam rogatos Vos esse volo, ut studiorum amore 

 significando mihi vires et animum addatis , quibus tantum onus cum aUqua 

 boni eventus spe subire possim. Ita contrahemus amicitiam non aura 

 populari , sed firmissimis scientiae fundamentis innixam ; ita me felicem 

 praedicabo, qui totam meam vitam dedere decreverim Vestrae institutioni , 

 et ita nos , coniunctis viribus , gloriam promovebimus illius patriae , 

 "quae omnes omnium caritates una complexa est." 



D I X I. 



38* 



